Hans Röckle ja kurat

"Hans Röckle ja kurat" on 1974. aastal valminud Saksa DV mängufilm. Filmi stsenaarium põhineb Ilse Korni ja Vilmos Korni muinasjutul "Meister Hans Röckle ja mister Flammfuss".

Sisu
Hans Röckle on populaarne nukunäitleja ja andekas leiutaja. Kuid ta sattub majanduslikesse raskustesse ja ta varandust ähvardab konfiskeerimine. Kurat Flammfuss pakub Röcklele lepingut. Röckle saaks endale võlujõu uute leiutiste loomiseks, kurat aga saaks endale Röckle hinge. Hans Röckle on sunnitud lepingule alla kirjutama. Röckle püüab oma imevõimeid kasutada inimeste hüvanguks, kuid tihti on nende tagajärjed hoopis negatiivsed. Lõpuks õnnestub Röcklel kuradit ninapidi vedada ja koos oma kaaslastega asub ta teele tulevikumaale.

Osatäitjad
Rolf Hoppe – meister Hans Röckle
Peter Aust – kurat Flammfuss
Simone von Zglinicki – Luisa
Matthias Günther – Jacob
Christa Lehmann – Ellermutter
Herbert Köfer – Reichenbach
Regina Beyer – Base Margret
Helmut Schreiber – parun
Joe Schorn – Zacharias
Theresia Wider – resoluutne naine
Pedro Hebenstreit – rändkaupmees
Jörg Hochschild – Konrad
Kathrin Haseloff – Lenchen
Karl Maschwitz – teener
Gerd Lübbert – talupoeg
Klaus Ebeling – voorimees
Peter Heiland – sulane
Viet-Peter Treuholz – peremees

Saksamaa filmid
1974. aasta filmid